કોલંબોઃ શ્રીલંકાના પૂર્વ રાષ્ટ્રપતિ મહિંદા રાજપક્ષેએ શુક્રવારે સાંજે રાષ્ટ્રપતિ મૈત્રીપાલ સિરીસેનાની સમક્ષ વડાપ્રધાન પદના શપથ લીધા. શ્રીલંકાઈ મીડિયાના રિપોર્ટ મુજબ એમણે રનિલ વિક્રમસિંઘની જગ્યા લીધી છે. આ અણધારી ઘોષણા ગઠબંધનવાળી સરકારમાં સામેલ યૂનાઈટેડ પીપલ્સ ફ્રીડમ એલાયન્સે સમર્થન પરત લીધાની થોડા સમય બાદ કરવામાં આવી હતી. યૂપીએફએના મહાસચિવ મહિંદા અમરવીરાએ કહ્યું કે સંસદના સભાપતિને લેખિતમાં નિર્ણય વિશે અધિસૂચિત કરવામાં આવ્યા છે.